ઓબીસી નેતા અને કોંગ્રેસ ધારાસભ્ય અલ્પેશ ઠાકોરનો એક વીડિયો સોશિયલ મીડિયામાં વાયરલ થઈ રહ્યો છે જેમાં તે સ્ટેજ પરથી નોટો ઉડાડતો દેખાઈ રહ્યો છે. પાટણમાં છોકરાઓના છાત્રાલયમાં ડાયરાના એક કાર્યક્રમમાં ગયેલા અલ્પેશ ઠાકોરે ત્યાં સ્ટેજ પર જઈને 10 રૂપિયાની નોટો ઉડાવી. આ કાર્યક્રમમાં અલ્પેશ ઠાકોર સાથે કોંગ્રેસના ઘણા વરિષ્ઠ નેતાઓ પણ શામેલ હતા. ગુજરાત પ્રદેશ કોંગ્રેસ સમિતિના અધ્યક્ષ અમિત ચાવડા આ કાર્યક્રમમાં મુખ્ય અતિથિ તરીકે પહોંચ્યા હતા.